অন্নপূর্ণা ভাণ্ডারে অনলাইনে কীভাবে করবেন? দেখে নিন ‘স্টেপ বাই স্টেপ’ পদ্ধতি

ওয়েব ডেস্ক: অবশেষে চালু হল অন্নপূর্ণা যোজনার অনলাইন আবেদন (Annapurna Yojna Online Application) প্রক্রিয়া। শুক্রবার রাত থেকে পশ্চিমবঙ্গ সরকারের নির্দিষ্ট পোর্টালে (Annapurna Bhandar Portal) আবেদন গ্রহণ শুরু হয়েছে। এবার ঘরে বসেই অনলাইনে এই প্রকল্পের জন্য আবেদন করতে পারবেন রাজ্যের যোগ্য মহিলারা। চলুন বহুল চর্চিত এই প্রকল্পের জন্য অনলাইন আবেদনের পদ্ধতিটা জেনে নেওয়া যাক।

অন্নপূর্ণা ভাণ্ডারের অনলাইনে আবেদনের প্রক্রিয়া

অনলাইন আবেদন করতে হলে যেতে হবে পশ্চিমবঙ্গ সরকারের পোর্টালে (https://socialregistry.wb.gov.in/) যেতে হবে

পোর্টালে প্রবেশ করলে দুটি বিকল্প দেখা যাবে— Citizen/Family Login এবং Department Officer Login। সাধারণ আবেদনকারীদের Citizen/Family Login অপশনে ক্লিক করতে হবে

এর পর নিজের জেলা নির্বাচন করে আধারের সঙ্গে যুক্ত মোবাইল নম্বরের মাধ্যমে ওটিপি ভেরিফিকেশন করে রেজিস্ট্রেশন সম্পন্ন করতে হবে

সফলভাবে রেজিস্ট্রেশন হওয়ার পর আবেদনপত্র বা ফর্ম খুলে যাবে

সেখানে প্রয়োজনীয় তথ্য পূরণ করে আবেদন জমা দেওয়া যাবে

তবে একটি মোবাইল নম্বর ব্যবহার করে শুধুমাত্র একজন আবেদনকারীই আবেদন করতে পারবেন

আরও পড়ুন: মাত্র ৬ ঘণ্টায় দিল্লি থেকে শিলিগুড়ি! বাংলায় নয়া বুলেট ট্রেন চালুর আশ্বাস রেলমন্ত্রীর

অন্নপূর্ণা ভাণ্ডারে আবেদনের জন্য কোন কোন নথি লাগবে?

আধার কার্ড

ভোটার কার্ড

রেশন কার্ড

আধারের সঙ্গে যুক্ত ব্যাঙ্ক অ্যাকাউন্টের তথ্য

আয়ের প্রমাণপত্র

পাসপোর্ট সাইজ রঙিন ছবি

অন্নপূর্ণা ভাণ্ডারের ফর্মে কী কী তথ্য দিতে হবে?

পরিবারের সদস্যদের পরিচয় সংক্রান্ত তথ্য

পরিবারের প্রধান ও প্রাপ্তবয়স্ক সদস্যদের ব্যাঙ্ক অ্যাকাউন্টের বিবরণ

নিজস্ব জমি রয়েছে কি না এবং জমির পরিমাণ

তিন বা তার বেশি পাকা ঘর রয়েছে কি না

জমির রেকর্ড ও মিউটেশনের তথ্য

চার চাকার গাড়ি থাকলে তার রেজিস্ট্রেশন নম্বর ও মডেল

স্বাস্থ্যবিমার তথ্য

প্যান ও জিএসটি সংক্রান্ত তথ্য

আয়কর প্রদান করেন কি না

পরিবারের সদস্যদের পেশা

এসআইআর ২০২৬ সংক্রান্ত কোনও মামলা থাকলে তার বিবরণ